U-I-48/00
Natisni
Opravilna št.:
U-I-48/00
Datum odločitve:
18. 1. 2001
Objavljeno:
OdlUS X, 9
ECLI:
ECLI:SI:USRS:2001:U.I.48.00
Akt:
Zakon o stavbnih zemljiščih (Uradni list RS, št. 44/97) (ZSZ)
Izrek:
Pobuda za začetek postopka za oceno ustavnosti Zakona o stavbnih zemljiščih (Uradni list RS, št. 44/97) se zavrže.
Evidenčni stavek:
Ker pobudnica z dopolnitvijo pobude ni odgovorila na postavljena vprašanja Ustavnega sodišča, niso izpolnjeni pogoji za začetek postopka, zato je Ustavno sodišče pobudo zavrglo.
Geslo:
Ustavno sodišče, nepopolna pobuda in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Hermina Nemec, Koper
Datum vloge:
18. 2. 2000
Vrsta odločitve:
sklep
Vrsta rešitve:
zavrženje
Dokument:
US20592
Dokument v PDF obliki:
U-I-48-00.pdf
116 KB
Prenesite datoteko
U-I-48/00-9
18. 1. 2001
S K L E P
Ustavno sodišče je v postopku za preizkus pobude Hermine Nemec iz Kopra na seji dne 18. januarja 2001
s k l e n i l o :
Pobuda za začetek postopka za oceno ustavnosti Zakona o stavbnih zemljiščih (Uradni list RS, št. 44/97) se zavrže.
O b r a z l o ž i t e v
1. Pobudnica izpodbija ustavnost obstoječe ureditve plačevanja nadomestila za uporabo stavbnega zemljišča. Pri tem sicer izrečno ne navaja, kateri predpis izpodbija, vendar je očitno, da gre za Zakon o stavbnih zemljiščih (v nadaljevanju ZSZ) oziroma za tiste njegove določbe, po katerih je ostala v veljavi ureditev navedenega nadomestila iz ZSZ iz leta 1984. Pobudnica v glavnem opozarja na rešitve, ki so po njenem mnenju neprimerne, zlasti pa napada ureditev, po kateri se nadomestilo plačuje tudi od stanovanja. Stanovanje namreč ni namenjeno pridobivanju dohodka, temveč se uporablja le za prebivanje družine, zato ni prav, da mora občan plačevati dajatev od takšnega stanovanja.
Pobudnica opozarja tudi na probleme, ki zaradi plačevanja takšne obveznosti lahko nastanejo v medsebojnih razmerjih v družini.
Zato pobudnica Ustavno sodišče poziva, naj preveri, ali je plačevanje nadomestila življenjsko.
2. Ker pobuda ni bila popolna, je Ustavno sodišče pobudnico pozvalo, naj jo dopolni, zlasti z navedbo določb ZSZ, ki naj bi bile v nasprotju z Ustavo, in z utemeljitvijo zatrjevanega nasprotja.
3. Pobudnica je v danem roku pobudo sicer dopolnila, vendar v dopolnitvi ponovno opozarja le na splošne probleme, ki jih lahko povzroča plačevanje nadomestila za uporabo stavbnega zemljišča, s ponovnim poudarkom njegovega vpliva na razmerja v družini. Pri tem poziva Ustavno sodišče, naj uporabi vsa pravna sredstva, da bo njena pobuda ugodno rešena. Ker torej pobudnica z dopolnitvijo pobude ni odgovorila na postavljena vprašanja, niso izpolnjeni pogoji za začetek postopka, zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi 25. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Ciril Ribičič, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s e d n i k
Franc Testen